کوئٹہ : جمعیت علماء اسلام (نظریاتی) نا بنجائی نائب امیر مولانا عبدالقادر سانحہ 9 مئی نا واقعہ غاتا مذمت ءِ کرسا پارے کہ حکومت وکل ادارہ غاک دانا ساف وشفاف جاست پاست ءِ کرسا زموار آتے پک کیر تاکہ اوفتے کانود نا کٹہرے ٹی سلفنگ مرے۔ ہرا بندغ آک ملک انا سالمیت ءِ نسخان رسیفیر او ہچ ءُ رعایت اسے نا حقدار افس۔ ساڑی حکومت تینا وخت ءِ پورو کے و اوکان گڈ ساف وشفاف گچین کاری تینا پن کروک وخت آ کننگے تاکہ کل سیاسی جماعت آک جمہوری و آئینی وڑ اٹ گچین کاری عمل اٹ بشخ ہلسا ملک و قوم ءِ مون تروک ویل آتیان کشنگ کن تینا کڑد ءِ ایسر کننگ کیر۔ او پارے کہ ننا جماعت اولیکو دے آن ہندا موقف تینائی کرینے کہ کل باندات آتے مذاکرات اٹ ایسر کننگے۔
(آن لائن)
